Στην περίπτωση που δεν υπάρχει σταθερός σεξουαλικός σύντροφος, δεν αναβάλλουμε την ψυχοθεραπεία, αλλά δουλεύουμε σε ατομικό επίπεδο. Θεραπεία εκλογής αποτελεί η κλειστού τέλους συμπεριφορική ψυχοθεραπεία, με ανάθεση ειδικών ασκήσεων για το σπίτι, με τακτική επανεκτίμηση και αξιολόγηση της προόδου.
Αν υπάρχει σταθερή σχέση, εξετάζεται το ζευγάρι και μαζί αλλά και σε χωριστές συνεδρίες, προκειμένου να σχηματιστεί μια ξεκάθαρη εικόνα του τρόπου λειτουργίας της σχέσης, για να προχωρήσουμε σε θεραπευτική λύση με τη συνεργασία και των δύο μελών. Αν υπάρχει σταθερή σχέση, αλλά ο/η σύντροφος δεν επιθυμεί να συνεργαστεί, προχωράμε πάλι σε ατομική ψυχοθεραπεία και όχι ζεύγους.